open-index/open-wikipedia-markdown huggingface dataset:
Пивото во Зелен ’Рт

[мини|240x240пкс| [Пивоto Strela (Стрела).]]
**Пивото во Зелен ’Рт** ― произведувањето на пива и културата на пиење на овој вид пијалак во Зелен ’Рт. Зелен ’Рт произведува популарно пиво наречено Strela (Стрела) што е бледо одлежано пиво приготвувано од CERIS во главниот град Праја на островот Сантјаго. Пивото е извезувано во Гамбија, Гвинеја и Португалија.

## Поврзано

* Пиво и пиварници по регион
* Пивото во Африка

## Наводи

Категорија:Зелено’ртска кујна
Категорија:Пивото во Африка
Пивото во Тибет

десно|мини| Lhasa Beer (Ласа Бир), единственото тибетско пиво на светскиот пазар
**Пивото во Тибет** ― произведувањето на пива и културата на пиење на овој вид пијалак во Тибет. Производството на пиво во Тибет е релативно неодамнешен феномен во тибетската кујна. Кинезите го основале претпријатието Lhasa Brewery Company во 1988 година, која се наоѓа во Ласа. Тоа е највисоката пиварница во светот.

## Историја
Првиот историски запис за пиво во Тибет е кинески, кој се однесува на мировниот договор од 638 година помеѓу Тангова Кина и новото тибетско кралство Сонгцен Гампо вклучува технолошки преноси на свила, хартија, производи од воденици и производство на пиво. Танг Тајзонг не го почитувал договорот за овој технички пренос, но неговиот син Танг Гаозонг го почитувал.

Меѓутоа, донекаде противречи на фактот дека алкохолот е спротивен на верувањата на тибетскиот будизам, е фактот што со векови, чанг, месен пијалак од јачмен што бил продаван во шишиња на уличните тезги во Ласа и низ градовите во Тибет, го консумирале многу обични Тибетанци и монаси.

## Поврзано

* Пиво и пиварници по регион
* Чанг, традиционално тибетско и непалско пиво
* Список на тибетски јадења

## Наводи

## Извори

* 

## Надворешни врски

* Службено мрежно место (Соединети Држави)
* Мрежна страница на партнери на Lhasa Brewery

Категорија:Тибетска кујна
Категорија:Кинески алкохолни пијалаци
Категорија:Пивото во НР Кина
Добрета

**Добрета** бил водач на *[[Склавини]]те* во втората половина на 6 век. Живеел на територијата на басенот на реката Зала, односно тоа е територијата на римската провинција Панонија Прима, во денешна Унгарија.

Добрета е првиот словенски поглавар кој е запишан по име, и тоа од византискиот историчар Менандер Протектор, кој запишал дека аварскиот хан Бајан I испратил посланинк, кој побарал од Добрета и неговите Словени да ја прифатат власта од Аварите и да платат данок, бидејќи Аварите знаеле дека Словените натрупале големо богатство откако повеќепати ги ограбувале византиските провинции на Балканот. Добрета, наводно одговорил „Другите не ја освојуваат нашата земја, ние ја освојуваме нивната [...] така секогаш ќе биде за нас“. Бајан тогаш, со помош од Византијците извршил воен поход против Добрета (во 578), и запалил многу од нивните населби, меѓутоа тоа не ги спречило словенските напади длабоко во Византиската империја.

## Наводи

## Извори
*
* 
* bibliography entry  
* 
Категорија:Европски монарси од 6 век
Категорија:Склавини
Губернија

[десно|мини|266x266пкс| Шишиња [пиво Губернија]]
**Губернија** — пиварница во Литванија. Таа е една од најстарите бизниси во светот, основана во 1665 година  Губернија котира на берзата NASDAQ OMX Вилнус. За разлика од другите литвански пиварници, Губернија има свои пабови.

Губернија била приватизирана во 1999 година, а во 2006 година била преземена од Томкус. Претседавач е Ромуалдас Дунаускас.

До 1795 година, имотот Губернија и неговата пиварница му припаѓале на кралскиот двор и биле изнајмени заедно со економијата на Шијаулија на различни благородници. Губернија се споменува во пописните списоци на Кралската економија (1786).

## Пива

* Екстра, Пале лагер,
* Гранд, слад алкохол 
* Ледас
* Ледукас, пиво со малку алкохол 
* Кунигаикшчиų, Данклер бок 
* Жигулинис, Лагер 
* Дваро Мишас 

## Надворешни врски

* Губернија

## Наводи

Категорија:Пивари во Европа
Категорија:Пиварници по држава
Џаз (пиво)

**Џаз (пиво)** е пиво од ориз од типот пилснер, првиот и единствениот бренд кој се приготвувал во Малезија. Се произведувало со користење на ориз (наместо вообичаениот јачмен ), увозен слад, увезена хмељ и германски култивиран квасец. Поради малезиските закони за лиценцирање, продажбата на производот е ограничена на немуслимани во *продажните места за освежување*, како што се кафулиња, ресторани и судови за храна; или *места за ноќна забава*, како пабови, караоке, клубови, пивски градини и ресторани кои доцна се отвораат.

Всушност, Малезија била прогласена за најголемиот азиски пазар за Гинис во 2004 година.

За 60% од населението кое е малезиско и муслиманско се вели дека не пијат, за разлика од индиското и кинеското малцинство. Последново постојано било цел на рекламирањето на Џаз, со голем дел од нивниот маркетинг материјал објавен на кинески и изборот на познати личности од етничка Кина, како Џилијан Чунг .

## Наводи

## Надворешни врски

* 
* https://www.asiaone.com/6-things-you-need-know-about-beer-malaysia

Категорија:Пиво
Случај Дејвид Груш

мини|239x239пкс|Дејвид Груш сведочи на 26 јули 2023 г.
Во јуни 2023 г., поранешниот разузнавачки службеник на Воздухопловните сили на САД, Дејвид Груш, тврдел дека неименувани службеници му рекле дека Федералната влада на САД поседува строго доверливо НЛО (или НВП — неутврдени воздушни појави), како и вонземјански вселенски бродови и „мртви воздухопловци“. Тој тврдел и дека видел документи во кои се известува дека владата на Бенито Мусолини открила „нечовечко“ вселенско летало во 1933 г. и дека Ватикан и Петте очи биле вклучени во помагањето на САД да го присвојат во 1944 или 1945 г. Понатаму, Груш тврдел дека луѓето со кои разговарал биле исто толку загрижени како и тој за убиствата на американските граѓани во обид да се сокријат информациите од владата.

## Наводи

## Надворешни врски

* US House Oversight and Accountability subcommittee Hearing on Unidentified Anomalous Phenomena

Категорија:Заговор
__СОСОДРЖИНА__
__ИНДЕКС__
Категорија:Настани во 2023 година
Мраморечка Река

**Мраморечка Река** или **Турјанка** — река во Западна Македонија која се влева во Сатеска.

## Течение
Реката извира на западната страна Илинска Планина во Горна Дебрца и поминува низ селото Мраморец. Се влива во реката Сатеска.

## Поврзано
* Мраморец

## Наводи

Категорија:Реки во Македонија
Категорија:Мраморец
Категорија:Илинска Планина
Лав (пиво)

Категорија:Пиво
Категорија:Пиварници во Европа
Категорија:Пиварници во Србија
Категорија:Пива во Србија
мини|Пиво Лав
**Лав** (српски: *Лав*) — српски бренд за пиво. Произведен и флаширан во Пивара Челарево (денес Карлсберг Србија) во градот Челарево (општина Бачка Паланка), има втор најголем удел на пазарот меѓу брендовите на пиво во Србија, зад нивните ривали Јелен. *Лав* значи „лав“ на српски.

Покрај во Србија, распространет е и во Црна Гора и Босна и Херцеговина.

Пивото Лав доаѓа во три варијанти: обичната со 4,5% алкохол, посилната со 7%, позната како Лав 7 и „мазната“ сорта позната како Лав премиум.

## Наводи
Зајечарско (пиво)

Категорија:Пиво
Категорија:Пиварници во Европа
Категорија:Пиварници во Србија
Категорија:Пива во Србија
мини|Зајечарско Пиво
**Зајечарско** (српски: *Зајечарско*) — српски бренд за пиво кое доаѓа во две форми, лесно и ниско-пастеризирано. Се произведува во Заечарската пиварница во сопственост на Хајнекен Србија.
Стела Артоа (пиво)

Категорија:Пиво
Категорија:Пиварници во Европа
Категорија:Пиварници во Белгија
Категорија:Пива во Белгија
мини|Пиво Стела Артоа
**Стела Артоа** (француски: *Stella Artois*) — пиво пилснер, првпат приготвено во 1926 година од Брувери Артоа во Лувен, Белгија. Во својата оригинална форма, пивото е so 5,2% алкохол, стандардот во Белгија за пилснери. Пивото се продава и во други земји, вклучувајќи ги Обединето Кралство, Ирска, Канада и Австралија, каде што има помал процент на алхохол.

## Наводи
Карловачко (пиво)

**Карловачко** (изворно **Karlovačko**) ― популарно пиво во Хрватска и Босна и Херцеговина. Тоа е основен производ на пиварницата Karlovačka Pivovara (Карловачка пивовара), подружница на Heineken International, сместена во градот Карловац. Има содржина на алкохол од околу 5,4 проценти по волумен. Неговите создавачи го опишуваат како „златно-жолто“ по боја и „освежувачки“ горчливо по вкус. Во 2005 година освоило златен медал во категоријата пива со 4,5 до 5,5 проценти алкохол. На сликата овде во кафено шише, Карловачко сега е продавано во зелени шишиња (исто така во лименки и пластична амбалажа).

Heineken International го купил Карловачко на 1 април 2003 година. Karlovačka pivovara подоцна го добила името Heineken Hrvatska d.o.o на 10 декември 2014 година. Палетата на пива на Heineken Hrvatska вклучува: Karlovačko 0,0% Maxx, Karlovačko Limun Natur Radler, Karlovačko Laganini Natur Radler, Karlovačko Leđero Natur Radler, Karlovačko nepasterizirano Retro, Krušovice, јаболковината Stari Lisac и Karlovačko crno. Имаат и меѓународни брендови како што се Heineken, Amstel Premium Pilsener, Edelweiss Snowfresh, Desperados, Affligem, Strongbow. Во нивното портфолио се и пивата Laško Zlatorog, Laško Specia и Union Radler со грејпфрутот.

**Хрватски јачмен за производство на пивото Карловачко**

Во јули 2014 година, Heineken Hrvatska покренало иницијатива на хрватски јачмен за производство на пивото Карловачко. Со овој проект се обврзалеа да користат јачмен со хрватско потекло, од хрватски ниви. По потпишувањето на писмото за намери за соработка помеѓу проектните партнери, првото пиво Карловачко со хрватски јачмен било пуштено на пазарот во февруари 2015 година. Со овој проект сакале да обезбедат одржливо домашно производство на клучната состојка со цел да се влијае на развојот и поддршката на месната економија.

## Наводи

## Надворешни врски

Категорија:Карловац
Категорија:Брендови на Хајнекен
Категорија:Пивото во Хрватска
Категорија:Хрватски брендови
Пивото во Босна и Херцеговина

мини|267x267пкс| Sarajevska pivara (Сараевска пивара)
**Пивото** е популарен пијалaк во Босна и Херцеговина.

Повеќето пиварница се основани во 19 век. Најголемата пиварница е Sarajevska pivara (Сарајевска пивара) која е основана во 1864 година. Други пиварници се Pivara Tuzla (Пивара Тузла) (1884), Banjalučka Pivara (Бањалучка Пивара) (1873), Bihaćka pivovara (Бихаќка пивовара (1990) и Hercegovačka Pivovara (Херцеговачка Пивовара) во Мостар (2007)

## Пиварници и брендови
Главното пиво во Босна и Херцеговина е одлежано пиво, кое се пие во над 95% од случаите. Популарни брендови се:

* *Preminger*
* *Nektar*
* *Tuzlanski pilsner*
* *Sarajevsko pivo*
* *Erster*

### Поголеми пиварници

* Sarajevska pivara/Сарајевска пивара
* Pivara Tuzla/Пивара Тузла
* Bihaćka pivovara/Бихаќка пивовара
* Banjalučka Pivara/Бањалучка Пивара
* Hercegovačka pivovara/Херцеговачка пивовара

## Наводи

## Надворешни врски

* Zmaj pivo (Змај пиво)
* *[https://web.archive.org/web/20110901232856/http://www.sarajevska-pivara.ba/ Sarajevska pivara (Сарајевска пивара)]*
* Pivara Tuzla (Пивара Тузла)
* Bihaćka pivovara (Бихаќка пивовара)
* Banjalučka Pivara (Бањалучка Пивара)

Категорија:Пивото во Босна и Херцеговина
Ожујско пиво

**Ожујско пиво** (изворно **Ožujsko pivo**; во превод Мартовско пиво), исто така познато и продавано како **Жуја** (****), ― хрватски бренд на одлежано пиво (5%). Тоа е водечки бренд произведен од Zagrebačka pivovara (Загребачка пивовара), најголемата пиварница во земјата која е дел од Molson Coors Brewing Company од 2013 година.

## Спецификација
Направено е од природни состојки: јачмен, квасец, хмељ и вода. Ожујско има златна боја. Името го добилo по месецот март (), кога традиционално се прави најдоброто пиво. Со развојот на производството, оваа сезона веќе не е важна за квалитетот на Ожујско пиво и сега може да биде приготвувано преку целата година. Опишан е и како „златно одлежано пиво, со длабока бела глава. Носот од слатка пченка и слад дава овошен завршеток“.

## Историја
Ожујско пиво е едно од најстарите брендови со непрекинато продолжение на производство во Хрватска. За прв пат е произведено во 1892 година.

## Продажба и спонзори
Ožujsko pivo е водечки бренд на пиво во однос на продажбата во Хрватска, со пазарен удел од приближно 40%. Во последните 15 години Ожујско пиво е службен спонзор на хрватската фудбалска репрезентација.

## Наводи

Категорија:Економија на Загреб
Категорија:Производи измислени во 1892 година
Категорија:Брендови на Molson Coors
Категорија:Пивото во Хрватска
Категорија:Хрватски брендови
Лешничка Река

**Лешничка Река** — краток водотек во долината Лешница, Шар Планина. Таа е десна притока на Пена. Таа е долга околу 3,3 км.

## Особености
Изворот () е околу 1,1 км (воздушно) североисточно од Титов Врв, а е околу 1,2 км (воздушно) северозападно од врвот Бакардан. Се влива во Пена ().

## Наводи

Категорија:Лешница (долина)
Категорија:Притоки на Пена
Категорија:Реки на Шар Планина
Категорија:Бозовце
Драган Велјановски

**Драган Велјановски** (р.  година во ) — македонски театарски, филмски и телевизиски режисер.

## Животопис
Велјановски дипломирал на Факултетот за драмски уметности при Универзитетот „Св. Кирил и Методиј“, на отсекот за режија во 1972 година.

Во 1987 година бил асистент режисер на серијата „*[[Трст виа Скопје]]*“. Во периодот од 1989 до 2003 година, тој бил режисер на серијалот „*[[Македонски народни приказни (ТВ-серија)|Македонски народни приказни]]*“ за МРТ, каде има напишано и сценарио на некои приказни, при што снимил околу 200 приказни. Од 2010 до 2013 година, тој бил режисер на новата сезона на „*[[Македонски стари приказни]]*“ за Сител Телевизија.

Во 2013 година, тој бил режисер на серијата „''Тиквешко востание''“, која била во продукција за МРТ 1. Во 2016 година, тој бил режисер на серијата „''Комшиски приказни''“ која имала 2 сезони, од вкупно 70 епизоди, која била во продукција на Телевизија Алфа.

## Филмографија
Велјановски ги режирал следните филмови и серии:

* „*[[Трст виа Скопје]]*“ (асистент режисер, 1987)
* „''Македонски народни приказни''“ (режисер и сценарист, Сезона 1, 1989-1992)
* „*Последната македонска елегија*“ (режисер, 1992)
* „Македонски народни приказни“ (режисер и сценарист" Сезона 2, 1993-2003)
* „Каца“ (режисер, 1999)
* „*Мајка Тереза*“ (режисер, 2000)
* „''Погрешно време''“ (режисер, 2000-2001)
* „*Сашо и Сашка*“ (режисер, 2005)
* „*[[Досие-К]]*“ (режисер, 2007)
* „*[[Цимери]]*“ (режисер, 2007)
* „''Македонски стари приказни''“ (режисер и сценарист, 2010-2013 Сител ТВ)
* „*[[Тиквешко востание (серија)|Тиквешко востание]]*“ (режисер, 2013)
* „''Комшиски приказни''“ (режисер, 2016-2017)
* „''Кавадаречки народни приказни''“ (режисер, 2017)

## Надворешни врски
* 

Категорија:Македонски режисери
Категорија:Македонски сценаристи
Категорија:Југословенски режисери
Категорија:Апсолвенти на Факултетот за драмски уметности - Скопје
Кривошијска Река

**Кривошијска Река** — краток водотек во долината Лешница, Шар Планина. Таа е притока на Пена. Таа е долга околу 3,5 км.

## Особености
мини|лево|220п|Реката во долниот тек.
Реката тече речиси во меридијански правец од југ кон север. Нејзиното извориште () е на 2200 до 2300 м надморска височина во циркот Кривошија/Крива Шија, западно од Титов Врв. Во Пена се влева на надморска височина од 1500 м (), што значи дека на така кратка должина има огромен пад од дури 700 м. Најголем дел од водата во изворите на рекичката потекнува од врнежите и топењето на снегот во циркот. 
мини|лево|220п|Горната Кривошијска Када.
Во долниот тек на реката се наоѓаат Кривошијски Кади, наречени Кривошијски Слап, или Долно Цкало. Тие се мали водопади кои прават кади во коритото. Слапот се наоѓа на надморска височина помеѓу 1550 и 1600 м и се состои од вкупно 6 водопади. Посебно истакнат е горниот водопад висок 11,2 м (6,7+4,5 м) чија вода паѓа во кружно издлабена карпеста сала, создавајќи голем базен (џиновски лонец/када) на дното.

На 30-тина метри низводно се долните четири водопади скалесто наредени еден под друг, чија вкупна височина е околу 30 м. Поради всеченоста на водопадите во карпите, тие делумно се задскриени од погледот и тешко може целосно да бидат видени (всушност, може, но пристапот е ризичен). Затоа пак, високиот пад на водата создава силна бука која се слуша од далеку. Според проценките на д-р Ивица Милевски и ост., протекот на водата на овој слап е од 30 литри во секунда во август и септември, до преку 300 литри во секунда во мај и јуни, за што сведочат крупните валутоци и парчиња карпи по дното.

Во горниот тек на реката се наоѓа Кривошијскиот Водопад, наречен и Горно Цкало.

## Галерија


Долна Кривошијска Када 03.jpg|Долната Кривошијска Када
Долна Кривошијска Када 02.ogg|Долната Кривошијска Када
Долна Кривошијска Када 04.jpg|Долната Кривошијска Када
Долна Кривошијска Када 05.ogg|Долната Кривошијска Када
Горна Кривошијска Када 01.jpg|Горната Кривошијска Када
Горна Кривошијска Када 02.jpg|Горната Кривошијска Када
Кривошијска Река 06.jpg|Горниот тек на реката
Кривошијска Река 08.jpg|Горниот тек на реката
Кривошијска Река 11.jpg|Горниот тек на реката и Кривошијскиот Водопад



## Наводи

## Надворешни врски

Категорија:Притоки на Пена
Категорија:Реки на Шар Планина
Категорија:Бозовце
Кривошијски Водопад

**Кривошијски Водопад**, наречен и **Горно Цкало**, ― водопад на Кривошијска Река, во атарот на Бозовце, Општина Тетово, Македонија.

## Особености
Водопадот се наоѓа во горниот тек на Кривошијска Река. Се наоѓа на надморска височина од 1.880 м, а вкупниот пад му изнесува 14 метри (9 м + 5 м). Протекот на водата низ водопадот варира и во зависност од сезоната се движи од 20-150 литри во секунда. Водата е студена, а нејзината температура обично е околу 10-12 Целзиусови степени. Без оглед на релативно малиот протек, водната завеса преку карпата е широка 2-3 м и се распрснува во бројни ситни капки кон подножјето.

## Галерија


Кривошијски Водопад 01.jpg
Кривошијски Водопад 02.jpg
Кривошијски Водопад 03.jpg
Кривошијски Водопад 04.jpg
Кривошијски Водопад 05.jpg
Кривошијски Водопад 06.jpg
Кривошијски Водопад 07.jpg
Кривошијски Водопад 08.jpg
Кривошијски Водопад 09.jpg
Кривошијски Водопад 10.jpg
Кривошијски Водопад 11.jpg
Кривошијски Водопад 12.jpg
Кривошијски Водопад 15.jpg
Кривошијски Водопад 13.ogg
Кривошијски Водопад 14.ogg



## Наводи

## Надворешни врски

Категорија:Кривошијска Река
Категорија:Водопади на Шар Планина
Категорија:Бозовце
Јован Фридрих (војвода на Виртемберг)

**Јован Фридрих** (германски: *Johann Friedrich*; 5 мај 1582, во Монбелијар – 18 јули 1628) — војвода на Виртемберг од 4 февруари 1608 година до неговата смрт на 18 јули 1628 година додека бил на пат за Хајденхајм.

На 28 мај 1617 година, Јован Фридрих склучил договор со голем број од неговите многубројни браќа; на најстариот од неговите помали браќа, Лудвиг Фридрих му била дадена грофовијата Монбелијар - сè уште не целосно независен од Војводството Виртемберг. Следниот брат, Јулиј Фридрих го наследил неодамна стекнатиот суверенитет над Бренц и Вајлтинген, што довело до две нови гранки во Војводството; помладата линија на Виртемберг-Мемпелгард (која згаснала во 1723 година) и Виртемберг-Вајлтинген (која згаснала во 1792 година). Неговите други браќа, Фридрих Ахил и Магнус ги наследиле замоците Нојенштат и Нојенберг соодветно. Бидејќи и двајцата браќа не биле во брак кога умреле, нивниот имот бил вратен во главната линија на Војводството.

Категорија:Родени во 1582 година
Категорија:Починати во 1628 година
Категорија:Грофови на Виртемберг
Категорија:Војводи на Виртемберг
Фридрих Ахил (војвода на Виртемберг-Нојенштад)

**Фридрих Ахил** (германски: *Friedrich Achilles*; 5 мај 1591 – 30 декември 1631) — првиот војвода на Виртемберг-Нојенштад од 1617 до 1631 година.

Категорија:Родени во 1591 година
Категорија:Починати во 1631 година
Категорија:Грофови на Виртемберг
Категорија:Војводи на Виртемберг
Јулиј Фридрих (војвода на Виртемберг-Вајлтинген)

**Јулиј Фридрих**  (германски: *Julius Friedrich*; 3 јуни 1588, во Монбелијар – 25 април 1635, во Стразбур) — првиот војвода на Виртемберг-Вајлтинген.

Категорија:Родени во 1588 година
Категорија:Починати во 1635 година
Категорија:Грофови на Виртемберг
Категорија:Војводи на Виртемберг
АТП Атланта

**АТП Атланта** или **Отворено тениско првенство на Атланта** е тениски турнир во машка конкуренција кој се одржува во Атланта, САД од 2010 година, и моментално претставува еден од турнирите од АТП серијата 250. Турнирот се игра на тврда подлога на отворено, обично во текот на месеците јули или август, како дел од УС Опен серијата на USTA, седумнеделната летна сезона која завршува со Отвореното тениско првенство на САД во Њујорк.

Настанот претходно се одржувал во Индијанаполис од 1988 година додека не бил преместена во Атланта по 2009 година. АТП турнирот во Атланта претходно бил познат под името *Тениско првенство на Атланта* во првите две години пред да потпишат договор со BB&T како спонзор во 2012 година. Во 2015 година, турнирот бил купен од GF Sports од неговите тогашни сопственици, USTA.

## Победници
### Поединечно

### Двојки

## Наводи

## Надворешни врски
* Матична страна
* Twitter
* Facebook
* Instagram

Категорија:АТП Атланта
Атланта
Атланта
Категорија:Тениски турнири во САД
Категорија:Тениски турнири на тврда подлога
Родерик (војвода на Виртемберг-Вајлтинген)

**Родерик** (германски: *Roderich*; 19 октомври 1618, во Штутгарт – 19 ноември 1651, во Вајлтинген) — војвода на Виртемберг-Вајлтинген. За време на Триесетгодишната војна живеел без покрив над главата и осиромашен главно во Франција и понекогаш се ангажирал во француската, венецијанската и папската воена служба.

Категорија:Родени во 1618 година
Категорија:Починати во 1651 година
Категорија:Грофови на Виртемберг
Категорија:Војводи на Виртемберг
Манфред (војвода на Виртемберг-Вајлтинген)

**Манфред**  (германски: *Julius Friedrich*; 5 јуни 1626, во Бренц – 15 мај 1662, во Вајлтинген) — војвода на Виртемберг-Вајлтинген од 1651 година до неговата смрт.

Категорија:Родени во 1626 година
Категорија:Починати во 1662 година
Категорија:Грофови на Виртемберг
Категорија:Војводи на Виртемберг
Фридрих Фердинанд (војвода на Виртемберг-Вајлтинген)

**Фридрих Фердинанд**  (германски: *Friedrich Ferdinand*; 6 октомври 1654, во Вајлтинген – 8 август 1705, во Вајлтинген) — војвода на Виртемберг-Вајлтинген од 1662 година до неговата смрт.

Категорија:Родени во 1654 година
Категорија:Починати во 1705 година
Категорија:Грофови на Виртемберг
Категорија:Војводи на Виртемберг
Влатко Гошев

**Влатко Гошев** (роден 10 септември 1974 година) ― македонски поранешен фудбалски играч од средниот ред, кој последен пат играл за Анагениси Арта.

## Кариера
### Клупска кариера
Гошев играл за Силекс.

### Меѓународна кариера
Своето сениорско деби за Македонија го имал на пријателскиот натпревар против Малта во Прилеп во март 1996 година и има заработено вкупно 22 натпревари, без постигнати голови. На 9 ноември 1996 година, Гошев и Македонија го победиле Лихтенштајн со 1-11. Влатко Гошев бил во почетната единаесетка. Неговиот последен меѓународен натпревар бил пријателскиот натпревар против Албанија во февруари 1999 година.

## Наводи

## Надворешни извори

* 

Категорија:Фудбалери на ФК Левадијакос
Категорија:Фудбалери на ФК Вардар (Скопје)
Категорија:Фудбалери на ФК Работнички (Скопје)
Категорија:Фудбалери на ФК Силекс
Категорија:Македонски фудбалски репрезентативци
Категорија:Живи луѓе
Категорија:Родени во 1974 година
Категорија:Македонски иселеници спортисти во Грција
Категорија:Иселеници фудбалери во Грција
Категорија:Македонски иселенички фудбалери
Категорија:Фудбалери во Фудбалската лига (Грција)
Категорија:Фудбалери во Суперлигата Грција
Категорија:Фудбалери во Првата македонска фудбалска лига
Категорија:Фудбалери на ФК Јанина
Категорија:Македонски фудбалери
Категорија:Машки фудбалски среднисти
Категорија:Фудбалери од Виница
Фридрих (војвода на Виртемберг-Нојенштад)

**Фридрих** (германски: *Friedrich*; 19 декември 1615, во Штутгарт – 24 март 1682, во Нојенштат на Кохер) — војвода од Виртемберг и основач на втората гранка Војводство Виртемберг-Нојенштад.

Категорија:Родени во 1615 година
Категорија:Починати во 1682 година
Категорија:Грофови на Виртемберг
Категорија:Војводи на Виртемберг
Фридрих Август (војвода на Виртемберг-Нојенштад)

**Фридрих Август** (германски: *Friedrich Augustus*; 12 март 1654, во Нојенштат на Кохер – 6 август 1716, во Гохсхајм) — војвода од Виртемберг и војвода од Виртемберг-Нојенштад.

Категорија:Родени во 1654 година
Категорија:Починати во 1716 година
Категорија:Грофови на Виртемберг
Категорија:Војводи на Виртемберг
Лара Иванова

**Лара Иванова** (родена на 14 мај 2004 г.) — македонска пејачка.

## Биографија
Лара Иванова е родена во Скопје и од своја 6-годишна возраст започнала паралелно да посетува основно музичко и основно балетско училиште. Во 2010 година, таа настапила на детскиот фестивал „Супер ѕвезда“ со песната „Фабрика за насмевки“ на композиторот Александар Масевски. Иванова се школувала во средното музичко и балетско училиште „Илија Николовски Луј“ во Скопје на балетскиот отсек.

Во 2019 година, таа за прв пат настапила на фестивалот Макфест со песната „Кој те учи така“, компонирана од страна на Иле Спасев, за која тој ја добил наградата за најдобар аранжман. Една година подоцна, таа се претставила на Макфест со песната „За нас“, за чиј текст се погрижил Робин Зимбаков, а за аранжманот на песната, Иле Спасов повторно ја добил наградата за најдобар аранжман, втора последователна година. Во 2021 година, Лара ја добила наградата за најдобра интерпретација на 36. издание на Макфест, за изведбата на песната „Душа“, создадена од тандемот Зимбаков-Спасев.

Лара учествувала во македонскиот избор за песна на Евровизија за 2022 година со песната „Flower of Sorrow“ (македонски: Цвеќе на тагата), завршувајќи на четвртото место во конечниот пласман. На Макфест 2022, Лара настапила заедно со Пајак со песната „Bella“, која станала огромен хит во Македонија и на балканските простори.

На 26. издание на популарната манифестација Златна бубамара на популарноста, во 2023 година, Лара ја добила наградата за најперспективна пејачка.

## Дискографија
### Песни

*2019: „Кој те учи така“
*2020: „За нас“/„Goodbye“
*2020: „Полудена по тебе“/„Crazy 'Bout you“
*2020: „Некогаш ќе помине“
*2021: „Кој е сега крив“
*2021: „Осамена“
*2021: „Zero Gravitation“ (заедно со Cyrillic)
*2021: „Душа“
*2021: „Само сврти се“ (дует со Панче Касапски)
*2022: „Цвеќе на тагата“/„Flower of Sorrow“
*2022: „Ремек-дело“
*2022: „Јас против целиот свет“ (дует со Роберт Билбилов)
*2022: „Bella“ (дует со Пајак)
*2023: „Нека гори“ 
*2023: „Ме сакаш кога ме немаш“ 
*2024: „Сите светла“ (дует со Јосиф)
*2024: „Лутам“ (заедно со Бокса)
*2024: „Фиеста“ (заедно со Дупер, Луна и Јосиф)
*2024: „Само лага“ 
*2024: „Ризик“
*2024: „Токсин“ (дует со Панче Касапски)
*2024: „Таму горе“
*2025: „After Party“ (дует со Vanski)
*2025: „Доминантен”

## Наводи

Категорија:Родени во 2004 година
Категорија:Македонски поп-пејачи
Филип (ѓакон)

мини|Икона од Филип, Италија
**Филип** или **Филип Евангелист** () — се појавува неколку пати во Делата на светите апостоли. Бил еден од Седумте избрани да се грижат за сиромашните од христијанската заедница во Ерусалим (Дап. 6). Тој проповедал и наводно чинел чуда во Самарија, сретнал и крстил Етиопјанец, евнух, на патот од Ерусалим до Газа, што традиционално се смета за почеток на Етиопската црква (Дап. 8:26-39). Подоцна, Филип живеел во Приморска Цезареја со своите четири ќерки кои пророкувале, каде што го посетил апостол Павле (Дела 21:8-9).

## Новиот завет
Филип за првпат се споменува во Делата на светите апостоли (Деп. 6:5) како еден од „седумте ѓакони“ кои биле избрани да се занимаваат со одредени секојдневни работи на црквата во Ерусалим како последица на приговорите на елинистите против Евреите.

По маченичката смрт на Стефан, отишол во „градот Самарија“, каде што проповедал со голем успех, а Симон Врачот бил еден од неговите преобратеници. После тоа, ангелот Господов му рекол да оди на пат меѓу Ерусалим и Газа. Таму поучил и крстил етиопски евнух; потоа бил „однесен“ од Духот и „бил пронајден во Азот“ (Ашдод); а потоа „минувајќи проповедал по сите градови додека не дошол во Цезареја“ (одд. 8).

Неколку години подоцна, според Делата (Дел. 21:8-9), каде што е опишан како „евангелист“ (поим што се користи во Новиот завет, освен овде, само во Посланието до Ефесјаните (Ефес. 4:11; 2. Тим. 4:5), тој ги угостил апостол Павле и неговиот придружник на патот за Ерусалим. Во тоа време, „имал четири ќерки, девици, кои пророкувале.

## Традиција
[мини|Диптих од витражот кој го прикажува крштевањето на етиопскиот евнух од страна на Свети Филип Евангелистот и на Исус Христос од страна на Свети Јован Крстител, Катедрала на овоплотувањето, [Гарден Сити (Њујорк)|Гарден Сити, Њујорк.]]
Во раниот период, дошло до забуна со апостол Филип. Забуната биладотолку полесна затоа што, како ценет член на апостолската дружина, тој лесно можел да се опише како апостол во поширока смисла на зборот, надвор од првичните 12 апостоли. Подоцното предание го опишува како се населил во Тралес во Анадолија, каде што станал епископ на таа црква.

„Свети Филип Ѓаконот“ се празнува на 11 октомври во православните, католичките, лутеранските  и англиканските  цркви. Освен тоа, во Православната црква Филип се вбројува меѓу седумдесетте апостоли и се споменува како протоѓакон, кој се празнува на 4 јануари.

## Наводи

## Надворешни врски

Категорија:Личности од Новиот завет
Категорија:Светци од Светата Земја
Карл Рудолф (војвода на Виртемберг-Нојенштад)

**Карл Рудолф** (германски: *Carl Rudolf*; 29 мај 1667, во Нојенштат на Кохер – 17 ноември 1742, во Нојенштат на Кохер) — последниот војвода од Виртемберг-Нојенштат, армиски командант во данската служба и фелдмаршал на Светото Римско Царство.

Категорија:Родени во 1667 година
Категорија:Починати во 1742 година
Категорија:Грофови на Виртемберг
Категорија:Војводи на Виртемберг
Тони Мицевски

**Тони Мицевски** (роден 20 јануари 1970 година) ― македонски поранешен професионален фудбалер кој играше како играч од средниот ред.

## Клупска кариера
Мицевски е роден во Битола, СР Македонија, СФРЈ. Тој минал голем дел од својата професионална кариера во Германија.

Во 2018 година, и покрај својата возраст, тој настапувал за ФК Поешево во четвртата по ранг ОФС Битола, заедно со уште еден познат ветеран во Горан Ставревски.

## Меѓународна кариера
Мицевски го имал своето деби за сениорската репрезентација на Македонија на пријателскиот натпревар во октомври 1993 година на гостувањето против Словенија, кој бил прв службен натпревар за Македонија во историјата, и постигна 44 натпревари и четири гола. На 9 ноември 1996 година, Мицевски и Македонија го победиле Лихтенштајн со 1-11. Тони Мицевски бил во почетната единаесетка и капитен на тој натпревар и постигнал два гола во 45. и 49. минута.

Својот прв гол го постигнал против Ерменија во Скопје на 6 септември 1995 година (1–2). Неговиот последен меѓународен натпревар бил пријателскиот натпревар против Финска во април 2002 година.

### Репрезентативни голови

## Наводи

## Надворешни врски

* 
* Profile at MacedonianFootball.com 
* 
* 
* German career stats - FuPa
* Тони Мицевски на Transfermarkt.com
* Видео со Тони Мицевски на Shampion.mk (архивирана верзија)

Категорија:Фудбалери од Бундеслигата
Категорија:Фудбалери на ФК Победа
Категорија:Фудбалери на ФК Силекс
Категорија:Фудбалери на ФК Пелистер
Категорија:Македонски фудбалски репрезентативци
Категорија:Фудбалери од Битола
Категорија:Живи луѓе
Категорија:Родени во 1970 година
Категорија:Иселеници фудбалери во Лихтенштајн
Категорија:Македонски иселеници спортисти во Германија
Категорија:Иселеници фудбалери во Германија
Категорија:Македонски иселенички фудбалери
Категорија:Фудбалери во Регионаллигата
Категорија:Фудбалери во 2. Бундеслига
Категорија:Фудбалери во Првата македонска фудбалска лига
Категорија:Фудбалери во Првата југословенска фудбалска лига
Категорија:Фудбалери на ФК Ешен/Маурен
Категорија:Фудбалери на ФК Оснабрик
Категорија:Фудбалери на ФК Енерги Котбус
Категорија:Фудбалери на ФК Тенис Борусија Берлин
Категорија:Фудбалери на ФК Ханза Росток
Категорија:Југословенски фудбалери
Категорија:Машки фудбалски среднисти
Никанор

**Никанор** ( /n aɪ ˈ k eɪ n ər / ;      ) бил еден од седумте ѓакони . Пострадал во 76 година. Тој е еден од 4-те од 7-те ѓакони на Седумдесетте колективно нагостени на 28 јули.Свети Никанор, апостол на седумдесетте бил меѓу првите ѓакони во Христовата црква.

Во Делата на светите апостоли (6: 1-6) се вели дека дванаесетте апостоли избрале седум мажи: Стефан, Филип, Прохор, Никанор, Тимон, Пармена и Николај, полни со Светиот Дух и мудрост и ги утврдиле да служат како ѓакони.

## Наводи

https://www.oca.org/saints/lives/2001/12/28/103679-apostle-nicanor-the-deacon-of-the-seventy

Категорија:Родени во непозната година
Категорија:Светци од Новиот завет
Категорија:Светци од Светата Земја
Категорија:Седумдесет апостоли
Категорија:Христијански маченици од 1 век
Категорија:Починати во 76 година
Лукиј Киренеецот

**Лукиј Киренеецот** или **Лукиј Киренски** () ―, според Дела на апостолите, еден од основачите на христијанската црква во Антиохија, тогаш дел од провинцијата Сирија. Тој е спомнат по име како член на тамошната црква, по извештајот за смртта на кралот Ирод:

Извештајот во Дела 13 вели дека групата пророци и учители се молеле и постеле и биле вдахнати да ги задолжат Варнава и Саул да преземат мисионерски патувања подалеку.

Лукиј е посочен како основач на антиохиската црква со заклучок од претходниот пасус:

Се смета дека бил првиот епископ Киренски.

Има и Лукиј спомнат во Римјаните 16:21. Не постои начин со сигурност да се знае дали се работи за истата личност, но Ориген го идентификува Лукиј во Римјаните со евангелистот Лука (*Ком.* *Рим.* 10.39)

## Наводи

## Наводи

* Волш, Мајкл. *A New Dictionary of Saints: East and West*. Лондон: Burns & Oats 2007. 

## Надворешни врски

* Лукиј Киренски на Catholic Online
* Saints.sqpn

Категорија:Седумдесет апостоли
Категорија:Личности од Павловите посланија
Категорија:Личности од Делата на светите апостоли
Категорија:Светци од Новиот завет
Категорија:Светски во римска Киренаика
Категорија:Пророци од Новиот завет
Категорија:Либиски светци
Категорија:Епископи од 1 век во римска Анадолија
Порциј Фест

Порциј Фест бил петтиот прокуратор на Јудеја од околу 59 до 62 година, наследувајќи го Антониј Феликс.

## Мандат за време на функцијата
Точното време на Порциј Фест на функцијата не е познато. Најраниот предложен датум за почеток на неговиот мандат е в. 55–56, додека најновата е 61. Овие екстреми не добиле голема поддршка и повеќето научници се одлучувале за датум помеѓу 58 и 60 година. Ф.Ф. Брус вели дека „Датумот на неговото (на Феликс) отповикување и замената со Порциј Фест е оспорен, но промената во провинциската кованица на Јудеја, потврдена за петтата година на Нерон, укажува на 59 н.е.“ Конибер и Хаусон изнеле проширен аргумент за датирање на замената во 60 г.

## Администрација
Фест ги наследил проблемите на неговиот претходник во однос на римската практика на создавање граѓански привилегии за Евреите. Друго прашање што ја разочарало неговата администрација била контроверзноста меѓу Ирод Агрипа II и свештениците во Ерусалим во врска со ѕидот подигнат во храмот за да се скрши погледот на новото крило на палатата на Агрипа.
[лево|мини|250x250пкс| Бронзена прута кована од Порциј Фест.<br />'''Аверс:''' грчки букви NEP WNO C ([Нерон) во венец врзани на дното со X.**Обратна страна:** грчки букви KAICAPOC (Цезар) и датум LE (година 5 = 58/59 н.е.), палмина гранка]]
За време на неговата администрација, еврејското непријателство кон Рим било многу разгорено од прашањето за граѓанските привилегии. Се разбудиле чувства кои одиграле важна улога во тесно следената еврејска војна од 66 н.е.

Делата на светите апостоли раскажуваат дека апостол Павле го имал своето последно сослушување пред Фест (Дела 24:27). Во Дела 25:12, Фест се обидел да го наведе Павле да оди во Ерусалим на судење; Павле му се обратил на царот. Жалбата резултирала со тоа што Павле бил испратен во Рим на пресуда од самиот император, иако Фест имал потешкотии во деталите за обвиненијата против него (Дела 25-26) .

## Поврзано

* Префекти, обвинители и легати на Римската Јудеја
* Список на библиски фигури идентификувани во не-библиски извори

## Наводи


## Надворешни врски
https://www.gotquestions.org/Porcius-Festus.html

Категорија:Личности од Делата на светите апостоли
Категорија:Починати во непозната година
Категорија:Родени во непозната година
Категорија:Римјани од 1 век
Трофим

**Трофим** или **Трофим Ефесецот** бил христијанин кој го придружувал Павле за време на дел од неговото трето мисионерско патување. Тој бил со Павле во Ерусалим, а Евреите, мислејќи дека апостолот го донел во храмот, кренале метеж што резултирало со затворање на Павле. (Види Иродовиот храм). Во писмена форма до Тимотеј, апостолот коментирал дека го оставил Трофим во Милет поради болест. Ова мора да се однесува на некој настан што не е забележан во Дела.

Неговиот празник се празнува на 19 септември.

## Заднина
Трофим и придружникот Тихик се нарекуваат „Азијани“, односно домородци од римската провинција Азија (Дела 20:4). Со тоа што е уште поодредено, Трофим е исто така наречен „Ефесец“ и „Неевреин/Грк“ во Дела 21.

## Врска со апостол Павле
Трофим бил еден од осумте пријатели ( Дела 20:4 ), кои го придружувале Павле на крајот од неговото трето мисионерско патување и патувале со него од Грција, преку Македонија, во Азија и понатаму по море додека не се стигне до Ерусалим. Трофим го завршил патувањето со Павле, бидејќи, во деловите Дела апостолски 21:29, тој се споменува дека бил со Павле во Ерусалим веднаш на крајот на ова патување.

### Причина за апсењето на апостол Павле
Тој бил причина што Павле бил нападнат во дворовите на храмот од страна на еврејската толпа, а потоа и за негово апсење и затворање од Римјаните. Поводот за овој гнев бил тоа што Евреите претпоставувале дека Павле „внел и Грци во храмот и...го осквернил ова свето место“ ( Дела 21:28 ). Малиот факт што лежи во коренот на ова лажно обвинение беше дека тие ги виделе Павле и Трофим во меѓусебно друштво во градот. На оваа основа „претпоставуваа“ дека Павле го донел Трофим покрај бариерата или средниот ѕид на преградата ( Ефесјаните 2:14 ), зад кој на ниту еден неевреин не му било дозволено да навлезе, поради смртна болка.

### Заминување во Милет
Трофим е спомнат и во 2. Тимотеј 4:20: „Трофим што го оставив болен во Милет“. Ова покажува дека тој повторно - неколку години по датумот наведен во претходните пасуси - патувал со Павле на едно од мисионерските патувања што апостолот ги презел откако бил ослободен од неговото прво затворање во Рим.

## Неименуван брат
Се претпоставува дека Трофим треба да се поистоветува со личноста спомната во 2. Коринтјаните 8:16-24. Таму, Павле највисоко зборува за еден од неговите придружници кого го испратил со Тит, но не го наведувало неговото име. Тит и овој ученик очигледно биле оние на кои Павле им го доверил носењето на Второто послание до Коринтјаните . Апостолот вели за овој неименуван брат, не само дека неговата пофалба е во евангелието низ сите цркви, туку и дека тој бил избран од црквите да патува со него.

## Релевантни стихови

## Наводи

Категорија:Светци од Анадолија
Категорија:Личности од Павловите посланија
Категорија:Личности од Делата на светите апостоли
Категорија:Седумдесет апостоли
Категорија:Свештеномаченици
Рода (библиска личност)

десно|мини|228x228пкс| ''Петар се враќа'' од Јохан Кристоф Вајгел, 1695 година. Рода е во горниот лев агол на дрворезот.
**Рода** е жена спомната еднаш во Новиот завет. Таа се појавува само во Дела 12:12–15. Рода била првата личност што го слушнала Петар откако Бог го ослободил од затвор, но никој не верувал во нејзината изјава дека Петар е пред вратата бидејќи знаеле дека е ставен во затвор и не можеле да поверуваат дека тој всушност е ослободен.

## Библиска сметка
Рода (чие име значи „ роза“ ) била девојка која живеела во куќата на Марија, мајката на Марко-Јован. Многу библиски преводи наведуваат дека таа била „слугинка“ или „девојка за испомош“. Откако Петар чудесно излегол од затвор, отишол во куќата и тропнал на вратата. Рода дошла да одговори и кога го слушна гласот на Петар, била толку пресреќна што побрзала да им каже на другите и заборавила да му ја отвори вратата. Таа им кажала на групата христијани кои се молеле дека Петар е таму. Тие на почетокот не и поверувале и и рекле дека „е без памет“. Кога таа инсистирала дека тоа е Петар, тие рекле: „Тој е неговиот ангел. Сепак, Петар продолжил да тропа, и на крајот, тие му ја отвориле вратата.

## Научно толкување
Петар излегол од затворот врзан со синџири и чуван од римските војници и затворен зад сигурни ѕидови; сепак не можел да помине покрај портата затоа што една слугинка била премногу возбудена за да му отвори. Христијанскиот историчар Јарослав Пеликан сугерира дека е „тешко да не се насмееш кога ја читаш оваа мала анегдота“, додека библискиот научник Ф.Ф. Брус вели дека сцената е „полна со живописен хумор“. Свештеникот и теолог Џон Гил претпоставил дека Рода го препознала гласот на Петар затоа што „често го слушала како проповеда и разговара [со семејството на Марија]“. Меѓутоа, теолозите Доналд Феј Робинсон и Ворен М. Смалц сугерираат дека инцидентот со Рода навистина претставува идеализиран приказ за смртта на Свети Петар, која можеби се случила во затвор во Ерусалим во 44 н.е.

Брус Малина и Џон Џ. Маргарет Ајмер го води ова понатаму и сугерира дека хуморот се должи на нискиот социјален статус и ропството на Рода. Ајмер наведува дека „Рода не потсетува дека, дури и во христијанското општество, класното угнетување продолжува“.

Пишувајќи од феминистичка перспектива, Кети Чемберс тврди дека наративот демонстрира „како христијанските адаптации на комичните наративи ја предизвикуваат доминантната културна конструкција на статусот и полот, на црковниот авторитет, робовите и жените“. Чемберс ја поврзува оваа приказна со исполнувањето во Дела 2 на пророштвото на Јоил 2 дека жените и робовите ќе пророкуваат. Иако „Рода ја немала потребната моќ да ја сфати сериозно нејзината порака поради нејзиниот статус и жена и робинка“, таа имала доволно храброст и вера да продолжи да инсистира дека тоа е Петар.

## Поврзано

* Дела
* Петар

## Наводи


## Надворешни врски
https://www.gotquestions.org/Rhoda-in-the-Bible.html

Категорија:Личности од Делата на светите апостоли
Пармена

**Пармена** () бил еден од седумте ѓакони. Се верува дека го проповедал евангелието во Мала Азија. Пармена маченички пострадал во 98 година, под прогонот на Трајан. Тој е еден од 4-те од 7 ѓакони заеднички прославувани на 28 јули.

Христијанската традиција го идентификува како Епископ Солиски. Некои го земаат ова како Соли, Кипар, додека други го толкуваат како Соли, Киликија.

## Наводи

Категорија:Родени во непозната година
Категорија:Седумдесет апостоли
Категорија:Христијански маченици од 1 век
Категорија:Светци од Новиот завет
Категорија:Починати во 98 година
Категорија:Епископи од 1 век во римска Анадолија
Категорија:Светци од римска Анадолија
Вале (Словенија)

**Вале** (словенечки: *Vale*) — населба во Општина Комен во западна Словенија. Областа е дел од историскиот регион Приморска. Населбата сега е вклучена во Крајбрежно-крашкиот статистички регион.
Категорија:Општина Комен
Агара

мини|Агара со син ѝ Исмаил
**Агара** (хебрејски: הגר‎, *Хазар* — поклоник, аџија; грчки: *Άγαρ*; латински: *Agar*; арапски: حاجر‎, *Хаџар*) — Древноегипќанка, робинка и слугинка на Сара (во времето на последната бездетност), која станала наложница на Авраам и на кого му родила син Исмаил. Кога Исак, синот на Авраам од Сара пораснал, Агара и Исмаил, на настојување на Сара, биле протерани од домот на Авраам (Бит. 21:1–21). Агара отишла на југ и се населила во Арапската Пустина, каде што Исмаил подоцна станал родоначалник на арапските племиња, а оние што потекнувале од него се нарекувале Исмаили, а оние што потекнувале од неговата мајка се нарекувале Агарјани. Традиционално, и во исламот, Арапите се сметаат за потомци на Исмаил, а Агара зазема важно место во арапските преданија.

## Наводи

## Надворешни врски

* 

Категорија:Библиски личности
Категорија:Арапска култура
Категорија:Битие (библиска книга)
__СОСОДРЖИНА__
__ИНДЕКС__
Стралџа

**Стралџа** () — град во Југоисточна Бугарија, административен центар на општината Стралџа во Јамболската Област. Има население од 6.199 жители (2022).

## Географија и местоположба
Се наоѓа на 23 километри западно од Карнобат, околу 30 километри источно од Сливен и 17 километри североисточно од регионалниот центар Јамбол.

## Историја
Првиот документ од кој може да се процени постоењето на Стралџа е од 1610 година. Во 1969 година Стралџа  била прогласена за град.

## Наводи


## Надворешни врски
* Официјална веб-страница на општината Стралџа

Категорија:Градови во Бугарија
Категорија:Населени места во областа Јамбол
Ардино

**Ардино** () — град во Југоисточна Бугарија, административен центар на општината Ардино во Крџалиската Област. Има население од 6.199 жители (2022).

## Географија и местоположба
Градот е сместен во источните Родопи. Се наоѓа на 31 километри западно од регионалниот центар на Крџали и на и 53 километри од Смољан.

## Историја
Под османлиска власт  Ардино било познато како **Егридере**. Населбата била центар на каза во Ѓумурџинскиот санџак на Одринскиот вилает. После Балканските војни била вклучена во границите на Бугарија. **Ардино** го добило сегашното име во 1934 година, а било прогласено за град во 1960 година.

## Наводи


## Надворешни врски
* Официјална веб-страница на општината Ардино

Категорија:Градови во Бугарија
Категорија:Населени места во областа Крџали
Мост „Беласица“ (Скопје)

**Мост „Беласица“** — мост на реката Вардар во Скопје. Мостот ги поврзува булеварите „Кузман Јосифовски-Питу“ и „Гоце Делчев“ преку истоимената улица „Беласица“.

## Изградба
Градбата на мостот почнала во 2003 година, а бил пуштен во сообраќај во 2005 година на Денот на независноста, 8 Септември. Градежните работи ги изведувало градежното претпријатие „Бетон“ и трошоците изнесувале 3 милиони евра. Името на мостот подоцна му е дадено.

## Пожар на мостот
На 11 мај 2023 година во 23:57 часот се појавил пожар на долната страна на мостот кој бил локализиран во 1:45 на 12 мај. Во гаснењето учествувале 21 пожарникар со 8 противпожарни возила. Од безбедносни причини, мостот е затворен за сообраќај.

## Повторно пуштање во сообраќај
Од 2 септември 2023 година, мостот е повторно отворен за сообраќај, но само за лесни возила во двете крајни коловозни ленти, додека двете средишни коловозни ленти ќе бидат отворени во моментот на завршување на градежните работи од страна на ЕСМ.

Од 2 мај 2024 година мостот е целосно отворен за сообраќај.

## Поврзано
*Мостови во Скопје

## Наводи

Категорија:Мостови во Скопје
Категорија:Мостови на Вардар
Линија Калужско-Рижскаја (Московско метро)

**Линија Калужско-Рижскаја** (руски: *Калужско-Рижская линия*) — линија на московското метро, која ги поврзува североисточните области на Москва (Северно Медведково, Свиблово), ВДНХ и железничката станица Рижски преку центарот со областите на југ и југозапад од градот (Донској, Черјомушки, Конково, Јасенево). Првично постоеле две одделни радијални линии, *Рижскаја* и *Калужскаја* отворени во 1958 и 1962 година, соодветно. Дури во 1971 година тие биле обединети во една линија бидејќи бил завршен централниот дел што ги поврзува станиците Октјабрскаја и Проспект Мира. Таа била првата линија во Москва што имала трансфер преку платформи. Линијата Рижскаја е грубо усогласен со северната авенија *Проспект Мира*, додека линијата Калужскаја генерално ја следи југозападната улица *Професојузнаја Улица*. Во моментов, линијата Калужско-Рижскаја е трета најпрометна во системот со стапка на патнички сообраќај од 1,015 милиони дневно. Има 24 станици, двонасочна должина од 37,8 километри и време на патување од 56 минути, обично е обоена во портокалова боја на мапите на метро и е означена со бројот **6**.

## Станици

## Наводи

Категорија:Московско метро
Категорија:Линии на московското метро
Категорија:Линија Калужско-Рижскаја
Петар Дукљански

**Петар** () ― *[[архонт]]* на Дукља во 10-от век. Единствена позната информација за него дознаваме од еден оловен печат пронајден во 19-от век. Текстот на печатот е со грчки натпис, ΠΕΤΡ[Ο]Υ ΑΡΧΟΝΤΟΣ ΔΙΟΚΛ[Ε]ΙΑ[Σ] ΑΜΗΝ, т.е. "[Печат] на Петар, архонт на Дукља, Амин". Тоа покажува дека иако Дукља претрпела превирања во 9-от век, регионот сè уште бил под византиска власт или барем културно влијание.

Малку се знае за историјата на Дукља до 10-от век. Според *Летописот на поп Дукљанин* напишан во 13-ти век, таткото на кнезот Јован Владимир (кој владеел ок.&nbsp;1000 – 1016) се викал *Петрислав*, што значи дека можеби станува збор за истата личност.

## Notes

## References
*
*Živković, Tibor (2006). *Портрети српских владара (IX-XII)* (in Serbian). Belgrade: Zavod za udžbenike. .

Категорија:Црногорски монарси